Η **ΜΚ Προμετέι** (ουκρανικά: БК Прометей‎‎) είναι ουκρανικός σύλλογος καλαθοσφαίρισης, με έδρα το Σλομποζάνσκε. Η προηγούμενη έδρα της ήταν στο Καμιανσκέ.

Τις σεζόν 2022–23 και 2023–24, η ομάδα αγωνίστηκε στο Πρωτάθλημα Καλαθοσφαίρισης Εσθονίας-Λετονίας, λόγω του συνεχιζόμενου πολέμου στην Ουκρανία από την εισβολή της Ρωσίας στη χώρα.

Ιστορία
-------

Η ομάδα ιδρύθηκε ως Αθλητικός Σύλλογος Προμετέι το Σεπτέμβριο του 2018, από τους Βολοντίμιρ Ντουμπίνσκι και Πάβλο Τσούκνο. Τα σχέδια ήταν να αναπτυχθεί μια ομάδα καλαθοσφαίρισης και μία πετοσφαίρισης.

Το 2018, η Προμετέι εντάχθηκε στην δεύτερη εθνική κατηγορία Ουκρανίας. Στις 8 Οκτωβρίου 2018, έπαιξαν το πρώτο τους παιχνίδι εναντίον της Ζολοτίι Βικ, κερδίζοντας με 86–80. Η Προμετέι κέρδισε τον τίτλο του πρωταθλήματος με την πρώτη προσπάθεια. Ως εκ τούτου, προβιβάστηκε στη κορυφαία κατηγορία για τη σεζόν 2019-20.

Στην πρώτη της σεζόν στην κορυφαία κατηγορία, η Προμετέι ήταν στην τρίτη θέση πριν αναβληθεί η σεζόν λόγω της πανδημίας COVID-19. Την επόμενη σεζόν, ο σύλλογος εντάχθηκε στο FIBA Europe Cup και έκανε το ευρωπαϊκό του ντεμπούτο.

Το 2021, η Προμετέι κέρδισε το πρώτο της πρωτάθλημα Ουκρανίας. Την επόμενη σεζόν, η Προμετέι έκανε το ντεμπούτο της στην ευρωπαϊκή σκηνή όταν έπαιξε στους προκριματικούς γύρους του Μπάσκετμπολ Τσάμπιονς Λιγκ 2021–22. Στην πρώτη της σεζόν προκρίθηκε αμέσως στην κανονική περίοδο και στη συνέχεια προκρίθηκε στη φάση των 16. Μετά την εισβολή της Ρωσίας στην Ουκρανία το 2022, η Προμετέι αποσύρθηκε από τη διοργάνωση και διέλυσε όλες τις ομάδες του συλλόγου, καθώς ο πρόεδρος του συλλόγου Βολοντίμιρ Ντουμπίνσκι ανέφερε: «Όλα τα χρήματα και οι πόροι πρέπει να πάνε στον στρατό. Πρώτα η νίκη. Μετά όλα τα υπόλοιπα». Όλες οι ομάδες του συλλόγου διαλύθηκαν το Μάρτιο του 2022.

Στις 16 Ιουνίου 2022 ο σύλλογος συμπεριλήφθηκε στον κατάλογο των ομάδων για το EuroCup Basketball 2022–23. Η Προμετέι προπονείται και παίζει τους εντός έδρας αγώνες της στη Ρίγα.

Διακρίσεις
----------

* **Πρωτάθλημα Ουκρανίας**
	+ **Πρωταθλητές (1):** 2020–21
* **Δεύτερη Κατηγορία Ουκρανίας**
	+ **Πρωταθλητές** **(1):** 2018–19
* **Πρωτάθλημα Λετονίας-Εσθονίας**
	+ **Πρωταθλητές (1):** 2022–23

Παραπομπές
----------

1. ↑  «Статистика - Федерація баскетболу України». *fbu.ua*. Ανακτήθηκε στις 13 Αυγούστου 2019.
2. ↑  «BC "Prometey"». *BC "Prometey"* (στα Αγγλικά). Ανακτήθηκε στις 9 Αυγούστου 2022.
3. ↑  «SC Prometey Kamianske». *basketball.eurobasket.com*. Ανακτήθηκε στις 13 Αυγούστου 2019. [*νεκρός σύνδεσμος*]
4. ↑  «Prometey celebrate SuperLeague title». *Eurobasket.com*. 14 June 2021.. Ανακτήθηκε στις 23 June 2021.
5. ↑  «Prometey withdrawing from BCL». *Eurohoops* (στα Αγγλικά). 5 Μαρτίου 2022. Ανακτήθηκε στις 5 Μαρτίου 2022.
6. ↑  «Prometey disbands all the club's teams and refuses from the participation in Champions League!». *prometeybc.com*. 5 Μαρτίου 2022. Ανακτήθηκε στις 17 Ιουνίου 2022.
7. ↑  «2022-23 EuroLeague and EuroCup participating teams confirmed». *Euroleague Basketball*. 16 Ιουνίου 2022. Ανακτήθηκε στις 17 Ιουνίου 2022.
8. ↑  «Prometey, London Lions, Paris Basketball join EuroCup for 2022-23 season». *Eurohoops*. 16 Ιουνίου 2022. Ανακτήθηκε στις 17 Ιουνίου 2022.

Εξωτερικοί σύνδεσμοι
--------------------

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

* Επίσημος ιστότοπος